IES+MONTJUIC

PROJECTE IES MONTJUIC Language Eclipse

El nostre treball treballa sobre tres objectius fonamentals que fan referència a la llengua: 1. Les llengües, com les espècies tendeixen a diversificar-se. 2. L’ésser humà tendeix a globalitzar-ho tot. 3. Discutirem si podrà existir o no una llengua franca.

Descripció i temporalització del treball: Dividit en tres escenes. 1a escena: Durada aproximada 1 min. Una mà dibuixa un arbre de les espècies i a continuació un arbre de les diferents llengües. 2a escena: Durada aproximada 1,5 min. Apareixen un seguit de persones que tenen com a llengua mare l’espanyol però són de diferents parts del món ( colombians, peruans, equatorians...) per mostrar la diversificació ( diferents paraules que defineixen el mateix concepte) i alhora la globalització( una única paraula per a tots). 3a escena: Durada aproximada 0,5 min. Es formula la pregunta: En un futur, com serà una llengua franca? Torna a aparèixer la mà i dibuixa un globus amb tota una paleta de colors que representen les diferents llengües. La mateixa mà passa una espessa capa de pintura del mateix color que globalitza totes les llengües. El dibuixant mira el resultat i el trenca. A continuació, pinta un altre globus d’un sol color, i a sobre hi col•loca tota la resta de colors, i escriu a sota: La llengua franca del demà.

Alumnes: Eduard León Mariana Restrepo Sergi Martínez

Professor Responsable: Teresa Peñafiel

__Comentaris per Míriam Martí__

Crec que a nivell d'imatge ho teniu clar i està bé. Però algú ho contextualitza o ens ho explica? Quin és el discurs de la primera i la tercera escena? Potser els dibuixos els podria fer un filòleg (o expert que creieu oportú) alhora que ens diu el que pensa. O ho explicareu vosaltres amb una veu en off?

De la segona està bé com a idea però ho he de concretar més, qui parlarà, quantes persones, què voleu que diguin, etc.

Bon inici de feina!